Sanger se broer in Oos-Kaap doodgeskiet - Maroela Media
Zahara. Foto: Tumblr
Lt.kol. Mtati Tana, woordvoerder van die polisie, het aan die uitsaaier gesê die mans, wat glo 'n grys Volkswagen Polo bestuur het, het die sanger, Zahara, se broer en vriend in die Needs Camp informele nedersetting geskiet. "Daar word vermoed dat die verdagtes van Mdantsane se kant af gekom het," het Tana gesê.
Volgens Tana vermoed die polisie dat nog mense geskiet is, aangesien daar 'n bloedspoor op die toneel is. Die polisie vermoed ook dat die gewapende verdagtes die twee slagoffers sonder geweld uit hul huis geneem en later geskiet het. Daar was nie 'n teken van 'n rooftog nie. Niemand is nog in verband met die voorval in hegtenis geneem nie.